**Duminică, în zi de vară**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Azi e cea de-a şaptea zi

Ce te-ndeamnă ca să crezi

În acea forţă divină,

Îngerii cântă-n surdină.

Mă îndrept cu paşii mici

Pe-o alee cu copaci

Către catedrala care

Clopotele-au dat chemare.

Dar pe drumul ce-am pornit

Deodată m-am trezit

Într-o mânăstire-naltă

Şi pe loc sufletu-mi saltă

Căci copaci-s tei în floare

Cu parfum, sfântă răcoare.

Îmi ridic ochii spre flori

Şi-s cuprinsă de fiori,

Bolta verde-a mânăstirii

Are semnele iubirii:

Flori de tei sculptate-n ceară.

Duminica-n zi de vară

Mă rog şi cred în natură!